**Cubul Rubik**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CUBUL RUBIK

autor Nicolae Nistor

am schimbat oglinzile din mine

eram prea tânăr să cred

că imaginea se topește în afară

făcând scălâmbăieli copilărești

mai am multe de făcut între ușile

care mă prind din zbor ca un fluture

capcane care au chei identice

chiar dacă una este fără ieșire

lasă-mă pușcăriaș între doi gardieni

nu știu care este corupt sau care minte

o singură întrebare pentru libertate să pun

negativă sau pozitivă

atunci scap de gardianul șef

care poate întoarce timpul

ocupat să topească ceasurile

de colecționar plictisit

iar eu aștept în cubul Rubik să ghicesc

cum să trec prin oglindă

și să rămân tânăr

nu mai trageți de mine

nu iau nimic după mine

când perfuziile din tendonul stâng

descarcă tot ce este în minte

spitalul de nebuni se dezminte

stau legați toți cu fire din papiote

și fiecare se învârtește să zboare

eu deschid aripile și plutesc în disperare

să nu cad în țesuturile colorate carnivore

papiote nebune ce vor să mă devore